b'\n_START_ARTICLE_\nBatsilyer sa Agham ng Teknolohiya ng Pananamit\n_START_SECTION_\nMga paksa\n_START_PARAGRAPH_\nAng kursong ito ay nagtuturo ng mga paksa tungkol sa damit at industriya ng pananamit._NEWLINE_Ang unang dalawang taon sa kurso ay ang pagkilala sa kasaysayan, kemikal at pisikal na komposisyon ng damit at mga aksesorya, at pagguhit at pagtahi nito._NEWLINE_Sa ikatlong taon, matutunan ang mas malalim na mga paksa katulad na pamamahala sa industiya ng pananamit (industrial engineering, management at merchandising), paggawa ng koleksiyon, paggawa ng padron ng damit, draping, tamang pagsusuri, at pananaliksik tungkol dito._NEWLINE_Sa pamamahala sa industriya ng pananamit matutunan ang iba\xe2\x80\x99t ibang prinsipyo at pamamaraan na ginagamit sa pamamahala ng industriya o negosyo sa damit. Dito din makikilala ang iba\xe2\x80\x99t ibang industriya ng pananamit na makikita sa Pilipinas._NEWLINE_Tinuturuan din ang mga estudyante sa paggawa ng koleksiyon para gamitin sa fashion show at ang paggawa ng padron. Ang paggawa ng padron ay kritikal dahil dito nagsisimula ang proseso ng pagbuo ng isang damit. Magkaiba ang draping sa paggawa ng padron. Ang draping ay isang metodolohiyang hindi gumagamit ng padron para makabuo ng isang damit. Madalas gamitin ang pamamaraang ito sa koleksiyong haute couture. Samantalang ang padron ay ginagamit sa mga Ready-to-wear (RTW) na damit na binebenta sa pampublikong pamilihan._NEWLINE_Ang tamang pagsusuri sa kalidad ng damit at pagkilatis sa mga sira nito ay matutunan din dito. Dito malalaman ang tamang paraan ng pagtingin ng damit na makikita sa pamilihan at ang tamang kalidad ng isang damit._NEWLINE_Ang pananaliksik sa damit ay mapag-aaralan sa ikatlong taon at gagawin sa huling semestre ng huling taon. Dito malayang pumili ang mga estudyante ng mga paksa na balak nilang pag-aralan pa. Dito magagamit ang lahat ng natutunan sa loob ng apat na taon sa kurso.\n_START_SECTION_\nMerchandising\n_START_PARAGRAPH_\nAng larangang ito ay nangangailangan ng kaalaman sa pagbenta ng mga damit na may magandang kalidad sa tamang pamilihan, panahon, at presyo. Hindi lamang damit ang saklaw ng larangang ito. Pwede din dito ang pagkain, kotse, atbp.\n_START_SECTION_\nProduction\n_START_PARAGRAPH_\nAng larangang ito ay nangangailangan ng kaalaman sa paggawa ng padron ng damit, draping, industriyang indutriyal at merchandising. Dito makikita ang aktwal na paggawa ng damit simula sa sinulid hanggang sa pagdala ng yaring damit sa nagpagawa (buyer). Importante ang larangang ito sa mga nagbabalak kumuha ng trabaho sa merchandising.\n_START_SECTION_\nQuality Control\n_START_PARAGRAPH_\nAng larangang ito ay nangangailangan ng mapanuri at mapagkilatis na mata\xe2\x80\x99t isip sa kalidad ng damit. Ang larangang ito ay konektado sa fashion design, production at merchandising.\n_START_SECTION_\nResearch\n_START_PARAGRAPH_\nAng larangang ito ay importante dahil dito nagsisimula ang lahat ng mga bagong kaisipan tungkol sa damit. Lahat ng kaalaman na natutunan sa apat na taon sa kursong BS CT ay kailangan para maging epektibong mananaliksik._NEWLINE_Ang mga larangang nabanggit ay iilan lamang sa napadaming larangan na maaring mapuntahan ng isang BS CT gradweyt. Ang limang nabanggit na larangan ang pinakasikat at madalas piliin ng mga nagsipagtapos ng BS Clothing Technology sa U.P. Diliman.'